
ΤΕΥΧΟΣ ΔΕΥΤΕΡΟ 


Αρ. Φύλλου 269 


15 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μελών της Εθνικής Επιτροπής για τα 

Δικαιώματα του Ανθρώπου. 1 

Συμπλήρωση της 2/38554/0004/23.5.2000 απόφασης 
του Υφυπουργού Οικονομικών «Μεταβίβαση αρμο¬ 
διοτήτων και της εξουσίας να υπογράφουν «Με 
εντολή Υφυπουργού» στο Γενικό Γραμματέα Δημο¬ 
σιονομικής Πολιτικής, στους Γενικούς Διευθυντές 
και στους Προϊσταμένους Διευθύνσεων και Τμημά- 
των του Γενικού Λογιστηρίου του Κράτους (ΦΕΚ 


703/τ.Β'/7.6.2000)». 2 

Μετεγκατάσταση Καταστημάτων Αφορολογήτων Ει¬ 
δών στον νέο Διεθνή Αερολιμένα Αθηνών «Ελευθέ¬ 
ριος Βενιζέλος». 3 

Καθιέρωση υπερωριακής απασχόλησης, με αμοιβή, 
προς συμπλήρωση της εβδομαδιαίας υποχρεωτι¬ 
κής, και πέραν αυτής, για υπαλλήλους της Περιφέ¬ 
ρειας Κεντρικής Μακεδονίας. 4 

Χορήγηση αδειών ίδρυσης και λειτουργίας καταστη¬ 
μάτων υγειονομικού ενδιαφέροντος επί θαλασσο- 

πλοούντων πλοίων. 5 

Καθορισμός αριθμού ατόμων που μπορεί να αναθέσει 
το ΕΒΕΑ με σύμβαση μίσθωσης έργου. 6 


Αύξηση των συντάξεων των συνταξιούχων: α) του 
Κλάδου Κύριας Ασφάλισης, β) του Κλάδου Κύριας 
Ασφάλισης Φωτοειδησεογράφων και Εικονολη¬ 
πτών Επικαίρων Τηλεόρασης και γ) του Κλάδου 
Κύριας Ασφάλισης Ανταποκριτών Ξένου Τύπου, 
του Ταμείου Ασφάλισης Ιδιοκτητών Συντακτών και 


Υπαλλήλων Τύπου (ΤΑΙΣΥΤ), για το έτος 2001.... 7 

Συγκρότηση Ομάδας Εργασίας για την κύρωση Συμ¬ 
βάσεων. 8 

Έναρξη λειτουργίας Εθελοντικού Πυροσβεστικού 
Σταθμού Β' Τάξης στο Δήμο Μακεδονίδος Ν. Ημα¬ 
θίας. 9 


Διορθώσεις Σφαλμάτων 

Διόρθωση σφάλματος στη 2/8988/0022/12.2.2001 κοι¬ 
νή απόφαση Υπουργών Οικονομικών και Δικαιοσύ¬ 
νης. 10 


ΑΠΟΦΑΣΕΙ Σ 

Αριθ. Υ233 (1) 

Αντικατάσταση μελών της Εθνικής Επιτροπής για τα Δι¬ 
καιώματα του Ανθρώπου 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις των παρ, 1,2 και 3 του άρθρου 2 του Ν. 
2667/1998 «Σύσταση Εθνικής Επιτροπής για τα Δικαιώμα¬ 
τα του Ανθρώπου και Εθνικής Επιτροπής Βιοηθικής» 
(Α' 281). 

β. Την υπ’ αριθμ. Υ472/1.10.1999 Απόφαση του Πρωθυ¬ 
πουργού «Ορισμός μελών της Εθνικής Επιτροπής για τα 
Δικαιώματα του Ανθρώπου» (Β' 1833), όπως τροποποιή¬ 
θηκε και ισχύει έκτοτε. 

γ. Το έγγραφο (αριθ. πρωτ. 998/23.02.2001) του Υπουρ¬ 
γού Εργασίας και Κοινωνικών Ασφαλίσεων. 

δ. Το έγγραφο (αριθ. πρωτ. 1079/8.3.2001) του Υπουρ¬ 
γού Δικαιοσύνης. 

ε. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1 α) Μέλος της Εθνικής Επιτροπής για τα Δικαιώματα 
του Ανθρώπου, ως εκπρόσωπος του Υπουργείου Εργα¬ 
σίας και Κοινωνικών Ασφαλίσεων, ορίζεται η Ιωάννα Πα¬ 
νοπούλου, Γενική Γραμματέας του Υπουργείου, σε αντι¬ 
κατάσταση της Προϊσταμένης της Διεύθυνσης Διεθνών 
Σχέσεων Μαρίας Λάιου. Αναπληρωτής της ορίζεται ο Ιω¬ 
άννης Πράσινος, Νομικός Σύμβουλοςτου Υπουργείου, σε 
αντικατάσταση της Προϊσταμένης Τμήματος της Διεύ¬ 
θυνσης Διεθνών Σχέσεων Ευδοκίας Χρυσάνθου, 

β) Μέλος της Επιτροπής για τα Δικαιώματα του Ανθρώ¬ 
που, ως εκπρόσωπος του Υπουργείου Δικαιοσύνης, ορί¬ 
ζεται ο Μιχάλης Αυγουστιανάκης, Επίκουρος Καθηγητής 
του Τμήματος Νομικής του Πανεπιστημίου Αθηνών, σε 
αντικατάσταση του Χαράλαμπου Παπαχαραλάμπους. 
Αναπληρωτής του ορίζεται ο Αθανάσιος Παπαϊωάννου, 
Δικηγόρος, Διδάκτορας Νομικής, σε αντικατάσταση του 
Μιχάλη Αυγουστιανάκη. 

2. Τα νέα μέλη ορίζονται για το υπόλοιπο της θητείας 
των αντικαθιστώμενων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Μαρτίου 2001 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


Αριθ. 2/15565/0004 (2) 

Συμπλήρωση της 2/38554/0004/23.5.2000 απόφασης του 
Υφυπουργού Οικονομικών «Μεταβίβαση αρμοδιοτή¬ 
των και της εξουσίας να υπογράφουν «Με εντολή Υφυ¬ 
πουργού» στο Γενικό Γραμματέα Δημοσιονομικής Πο¬ 
λιτικής, στους Γενικούς Διευθυντές και στους Προϊ¬ 
σταμένους Διευθύνσεων και Τμημάτων του Γενικού 
Λογιστηρίου του Κράτους (ΦΕΚ 703/τ.Β'/ 7.6.2000)». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25,26 και 29του Ν. 1558/85 «Κυβέρ¬ 
νηση και κυβερνητικά όργανα» (Α.137). 

β) Του άρθρου 81 του Ν.1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α. 101). 

γ) Του άρθρου 29Ατου Ν.1558/85 (Α.137), όπως προ¬ 
στέθηκε με το άρθρο 27 του Ν.2081/92 (Α.154) και τρο¬ 
ποποιήθηκε με το άρθρο 1 παρ. 20 του Ν.2469/97 (Α.38). 

δ) Του άρθρου 1 παρ. 1, 4 του Ν.2343/95 «Αναδιοργά¬ 
νωση Υπηρεσιών του Υπουργείου Οικονομικών και άλλες 
διατάξεις» (Α.211) καιτηςπαρ. 5του αυτού άρθρου, όπως 
τροποποιήθηκε μετηνπαρ. 3του άρθρου 6του Ν.2390/96 
(Α.54). 

ε) Του π.δ. 284/88 «Οργανισμός Υπουργείου Οικονομι¬ 
κών» (Α.128), όπως ισχύει. 

στ) Του π.δ. 37/1997 «Οργάνωση - Αρμοδιότητες της Γε¬ 
νικής Γραμματείας Δημοσιονομικής Πολιτικής του 
Υπουργείου Οικονομικών» (Α.37). 

2. Την αριθμ. 1086421/2042/0006/30.11.90 κοινή από¬ 
φαση των Υπουργών Προεδρίας της Κυβέρνησης και Οι¬ 
κονομικών «Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ. 1 του άρθρου 81 του Ν.1892/90» 
(Β.756). 

3. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β.571). 

4. Την αριθμ. πρωτ. 2/38554/0004/23.5.2000 απόφαση 
του Υφυπουργού Οικονομικών περί μεταβίβασης αρμο¬ 
διοτήτων και της εξουσίας να υπογράφουν «Με εντολή 
Υφυπουργού» στο Γενικό Γραμματέα Δημοσιονομικής 
Πολιτικής, στους Γενικούς Διευθυντές και στους Προϊ¬ 
σταμένους Διευθύνσεων και Τ μημάτων του Γ ενικού Λογι¬ 
στηρίου του Κράτους. (ΦΕΚ 703/τ.Β'/7.6.2000). 

5. Την αριθμ. 2021400/2785/0004/1.4.97 κοινή απόφα¬ 
ση του Πρωθυπουργού και του Υπουργού Οικονομικών 
περί διορισμού Γενικού Γραμματέα στη Γενική Γραμμα¬ 
τεία Δημοσιονομικής Πολιτικής του Υπουργείου Οικονο¬ 
μικών (Γ.69). 

6. Το γεγονός, ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Συμπληρώνουμε την αριθμ. 2/38554/0004/23.5.2000 


απόφασή μας και μεταβιβάζουμε στο Γενικό Γ ραμματέα 
Δημοσιονομικής Πολιτικής, στο Γενικό Διευθυντή Θησαυ¬ 
ροφυλακίου και Προϋπολογισμού και στον Προϊστάμενο 
της Δ49-Χρηματοδοτικού Προγραμματισμού και Διαχεί¬ 
ρισης Κρατικών Διαθεσίμων, την εξουσία να υπογράφουν 
«Με εντολή Υφυπουργού«, αποφάσεις, έγγραφα, εντολές 
ή άλλες διοικητικές πράξεις, πέραν των όσων τους έχουν 
ανατεθεί με την ως άνω απόφαση, ως ακολούθως: 

1. Στο Γ ενικό Γ ραμματέα Δημοσιονομικής Πολιτικής: 

Στο άρθρο 2 παρ. Α προστίθενται εδάφια κζ και κη ως 

εξής: 

κζ) Αποφάσεις σύστασης και εντολές κίνησης σχετικών 
με τη μεταβίβαση μελλοντικών απαιτήσεωντου ελληνικού 
Δημοσίου λογ/σμών, σε Τράπεζες ή άλλα Πιστωτικά Ιδρύ¬ 
ματα του εσωτερικού ή του εξωτερικού. 

κη) Δημιουργία και κίνηση λογ/σμών τοποθέτησης δια¬ 
θεσίμων του ελληνικού Δημοσίου, από του ποσού των 
150.000.000.001 δρχ. μέχρι του ποσού των 
300.000.000.000 δρχ. συνολικά σε Εμπορικές Τράπεζες 
(εντολές τοποθέτησης, εντολές επιστροφής κεφαλαίων, 
τόκοι κ.λπ.). 

2. Στο Γενικό Διευθυντή Θησαυροφυλακίου και Προϋ¬ 
πολογισμού: 

Στο άρθρο 2 παρ. Β περ. 3 προστίθεται εδάφιο κ, ως 
εξής: 

κ) Δημιουργία και κίνηση λογ/σμώντοποθέτησης διαθε¬ 
σίμων του ελληνικού Δημοσίου, από του ποσού των 
50.000.000.001 δρχ. μέχρι του ποσού των 
150.000.000.000 δρχ. συνολικά σε Εμπορικές Τράπεζες 
(εντολές τοποθέτησης, εντολές επιστροφής κεφαλαίων, 
τόκοι κ.λπ.). 

3. Στον Προϊστάμενο της Δ49-Χρηματοδοτικού Προ¬ 
γραμματισμού και Διαχείρισης Κρατικών Διαθεσίμων 

Στο άρθρο 2 παρ. Γ περ. I115 προστίθεται εδάφιο θ, ως 
εξής: 

θ) Δημιουργία και κίνηση λογ/σμών τοποθέτησης δια¬ 
θεσίμων του ελληνικού Δημοσίου μέχρι του ποσού των 
50.000.000.000 δρχ. συνολικά σε Εμπορικές Τράπεζες 
(εντολές τοποθέτησης, εντολές επιστροφής κεφαλαίων, 
τόκοι κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ.Τ. 1076/36/Β0019 (3) 

Μετεγκατάσταση Καταστημάτων Αφορολογήτων Ειδών 
στον νέο Διεθνή Αερολιμένα Αθηνών «Ελευθέριος Βε- 
νιζέλος». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν.827/78 «περί ρυθ- 
μίσεως δασμολογικών θεμάτων και άλλων τινών διατάξε¬ 
ων» (ΦΕΚ 194/Α/18.11.1978). 

2. Τις διατάξεις του άρθρου 17του Π.Δ 86/79 «περί συ- 
στάσεως Ιδιορρύθμου Ανωνύμου Εταιρείας δια την εκμε- 
τάλλευσιν καταστημάτων πωλήσεως αφορολογήτων και 
αδασμολόγητων ειδών και εγκαταστάσεως και λειτουρ- 

γίας τούτων εις τα σημεία εξόδου των επιβατών εξωτερι¬ 
κού» (ΦΕΚ 17/Α/31.1.79). 

3. Τις διατάξεις του άρθρου 120 του Ν.2533/97 «Χρημα¬ 
τιστηριακή αγορά παραγώγων και άλλες διατάξεις» (ΦΕΚ 
228/Α/11.11.97). 

4. Το αριθμ. Πρωτ. 13/2.9.99 έγγραφο της «Κ.Α.Ε» Α.Ε, 
με το οποίο ζητά την Μετεγκατάσταση των Καταστημά¬ 
των Αφορολογήτων Ειδών που λειτου ργούν στον Κρατικό 
Αερολιμένα Αθηνών στον νέο Διεθνή Αερολιμένα Αθηνών 
«Ελευθέριος Βενιζέλος», σύμφωνα με την αριθμ. 
381/1.9.99 Απόφαση του Διοικητικού συμβουλίου της. 

5. Το αριθμ. Πρωτ. 1195/17.1.2001 έγγραφο του Τελω¬ 
νείου Αερολιμένα Αθηνών, με το οποίο υποβάλλει το από 
16.1.2001 πόρισμα της συσταθείσας γνωμοδοτικής επι¬ 
τροπής, μετά των σχετικών σχεδιαγραμμάτων. 

6. Την αριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και Υπουργού Οικονομικών 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Φ.Ε.Κ 571/Β/21.4/2000), 
αποφασίζουμε: 

1. Εγκρίνουμε την μετεγκατάσταση του ήδη λειτουρ- 
γούντος στον Κρατικό Αερολιμένα Αθηνών Καταστήμα¬ 
τος Πωλήσεως Αφορολογήτων και Αδασμολόγητων Ει¬ 
δών, εντός του τελωνειακώς ελεγχόμενου χώρου του Διε¬ 
θνή Αερολιμένα Αθηνών «Ελευθέριος Βενιζέλος», στην 
θέση και έκταση που προσδιορίζεται στο σχεδιάγραμμα 
που συνοδεύει το από 16.1.2001 πόρισμα της Επιτροπής 
της παραγράφου 2 του άρθρου 17 του Π.Δ 86/79. 

2. Το κατάστημα θα καταλαμβάνει επιφάνεια εμβαδού 
1,015μ2 και θα βρίσκεται πάντοτε υπό τελωνειακή παρα¬ 
κολούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρία «Καταστήματα 
Αφορολογήτων Ειδών Α.Ε». 

4. Η εγκατάσταση και λειτουργία του καταστήματος, 
διέπεται από τις διατάξεις του Π.Δ 86/79 όπως τροποποι¬ 
ήθηκε και ισχύει καθώς και από τις διατάξεις των Υπουρ¬ 
γικών Αποφάσεων και διαταγών, που έχουν εκδοθεί με 
εξουσιοδότηση αυτού και ρυθμίζουν θέματα σχετικά με 
τον τρόπο λειτουργίας, ελέγχου κ.λ.π. των καταστημά¬ 
των, που εκμεταλλεύεται η εταιρία «Καταστήματα Αφο¬ 
ρολογήτων Ειδών» Α. Ε. 

5. Η απόφαση αυτή που δεν συνεπάγεται δαπάνη σε βά¬ 
ρος του Κρατικού προϋπολογισμού, να δημοσιευτεί στην 
Εφημερίδα της Κυβερνήσεως. 

Αθήνα, 12 Μαρτίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


Αριθ. 2/13124/0022 (4) 

Καθιέρωση υπερωριακής απασχόλησης, με αμοιβή, προς 
συμπλήρωση της εβδομαδιαίας υποχρεωτικής, και πέ¬ 
ραν αυτής, για υπαλλήλους της Περιφέρειας Κεντρι¬ 
κής Μακεδονίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
& ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 18 του Ν. 2470/1997 «Αναμόρ¬ 


φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» όπως αυτό αντικαταστά- 
θηκεαπότοαρ. 15 του Ν. 2592/1998. 

2. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα που προστέθηκε με το 
άρθρο 27του Ν. 2081/92 καιαντικαταστάθηκεμετηνπαρ. 
2ατου αρ. 1 του Ν. 2469/97. 

3. Τις διατάξεις του Ν. 2503/1997. 

4. Τις 2030771/4262/0022/24-4-1997, 2090440/12741/ 

0022/23-12-1997, 2022941/2297/0022/7-4-1998 και 

2050742/5390/022/28-7-1998 και 2/8803/0022/8-2-99 
εγκυκλίους του Γενικού Λογιστηρίου του Κράτους. 

5. Την ανάγκη απασχόλησης, κατά τις απογευματινές 
ώρες των εργασίμων ημερών και μέχρι την 22η ώρα πέ¬ 
ραν της υποχρεωτικής εργασίας καθώς και κατά τις νυ¬ 
χτερινές ώρες των εργασίμων ημερών και νυχτερινής και 
ημερήσιας απασχόλησης κατά τις Κυριακές και εξαιρέ¬ 
σιμες ημέρες, προς συμπλήρωση της εβδομαδιαίας υπο¬ 
χρεωτικής εργασίας, υπαλλήλων των Διευθύνσεων 
Ελέγχου Κατασκευής Έργων και Ελέγχου Συντήρησης 
Έργων της Περιφέρειας Κεντρικής Μακεδονίας, λόγω 
της, σε εικοσιτετράωρη βάση, φύλαξης και λειτουργίας 
των φραγμάτων των ποταμών Αξιού -Αλιάκμονα και της 
λίμνης Κερκίνης και των φραγμάτων του Νομού Σερρών 
που λειτουργούν με την ευθύνη της πρώτης Διεύθυνσης 
και λόγω της φύλαξης των εργοταξίων σε Θεσσαλονίκη 
και Σέρρες που ανήκουν στην αρμοδιότητα της δεύτε¬ 
ρης- 

6. Την ύπαρξη εγγεγραμμένης πίστωσης για το σκοπό 
αυτό, ύψους οκτώ εκατομμυρίων (8.000.000) δραχμών 
στον ΚΑΕ 0512 και ενός εκατομμυρίου (1.000.000) δραχ¬ 
μών στον ΚΑΕ 0511, φορέας 902-23/063 του προϋπολογι¬ 
σμού της Περιφέρειας Κεντρικής Μακεδονίας σε βάρος 
των οποίων προκαλείται δαπάνη, εννέα εκατομμυρίων 
(9.000.000) δραχμών. 

7. Την αριθμ. 2/80345/0004/8-11-99 (ΦΕΚ2040/Β/19-11- 
99) κοινή Υπουργική απόφαση για μεταβίβαση εξουσίας 
υπογραφής σύμφωνα με το άρθρο 7του Ν. 1943/91, απο¬ 
φασίζουμε: 

Καθιερώνουμε εργασία με αμοιβή, κατά τις νυχτερινές 
ώρες των εργασίμων ημερών, και νυχτερινή και ημερήσια 
εργασία Κυριακών και εξαιρέσιμων ημερών, προς συ¬ 
μπλήρωση της εβδομαδιαίας υποχρεωτικής καθώς και 
απογευματινή εργασία πέραν της υποχρεωτικής και μέ¬ 
χρι την 22η ώρα των εργασίμων ημερών, για υπαλλήλους 
των Διευθύνσεων Ελέγχου Κατασκευής Έργων και Ελέγ¬ 
χου Συντήρησης Έργων της Περιφέρειας Κεντρικής Μα¬ 
κεδονίας και για το χρονικό διάστημα από 1-2-2001 μέχρι 
31-12-2001 κατά τον εξής τρόπο, σύμφωνα και με τον πί¬ 
νακα προγραμματισμού απασχόλησης των ανωτέρω υπη¬ 
ρεσιών: 

(Α) ΔΙΕΥΘΥΝΣΗ ΕΛΕΓΧΟΥ ΚΑΤΑΣΚΕΥΗΣ ΕΡΓΩΝ 

(α) Νυχτερινή Εργασία Εργασίμων Ημερών Δευτέρα 
έως Παρασκευή προς συμπλήρωση της εβδομαδιαίας 
υποχρεωτικής. 

ΩΡΕΣ: 10.080 συνολικά για εννέα υπαλλήλους κλάδου 
ΔΕ Τεχνικών και πέντε κλάδου ΥΕ Φυλάκων 

(β) Νυχτερινή Εργασία Κυριακών και εξαιρέσιμων ημε¬ 
ρών προς συμπλήρωση της εβδομαδιαίας υποχρεωτικής. 

ΩΡΕΣ: 4.200 για εννέα υπαλλήλους κλάδου ΔΕ Τεχνι¬ 
κών και πέντε ΥΕ Φυλάκων 

(γ) Απογευματινή Εργασία πέραν της υποχρεωτικής και 
μέχρι την 22η ώρα των εργάσιμων ημερών Δευτέρα έως 
Παρασκευή. 

ΩΡΕΣ: 1.224 για έναν υπάλληλο ΔΕ Τεχνικών και πέντε 
υπαλλήλους ΥΕ Φυλάκων 

(Β) ΔΙΕΥΘΥΝΣΗ ΕΛΕΓΧΟΥ ΣΥΝΤΗΡΗΣΗΣ ΕΡΓΩΝ 

(α) Νυχτερινή Εργασία Εργασίμων Ημερών Δευτέρα 
έως Παρασκευή προς συμπλήρωση της εβδομαδιαίας 
υποχρεωτικής. 

ΩΡΕΣ: 3.600 συνολικά για τρεις υπαλλήλους του Κλά¬ 
δου ΥΕ Φυλάκων 

(β) Νυχτερινή Εργασία Κυριακών και Εξαιρέσιμων Ημε¬ 
ρών προς συμπλήρωση της εβδομαδιαίας υποχρεωτικής 

ΩΡΕΣ: 1080 συνολικά για τρεις υπαλλήλους του Κλά¬ 
δου ΥΕ Φυλάκων 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Φεβρουάριου 2001 
Οι Γ ενικοί Γ ραμματείς 

Υπουργείου Εσωτερικών Δημοσιονομικής Πολιτικής 
Δημ. Δ/σης & Αποκέντρωσης Υπουργείου Οικονομικών 
ΠΑΝ. ΒΑΣΙΛΕΙΟΥ ΙΩΑΝ. ΚΟΥΣΟΥΛΑΚΟΣ 


Αριθ. Π ρωτ 2123/03/2001 (5) 

Χορήγηση αδειών ίδρυσης και λειτουργίας καταστημά¬ 
των υγειονομικού ενδιαφέροντος επί θαλασσοπλοού- 

ντων πλοίων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1 .-Τις διατάξεις των άρθρων 11, 32, 36, 37α, 43, 104, 
136,141 και 157 του Ν.Δ. 187/73 (Α 261) «Περί Κώδικος 
Δημοσίου Ναυτικού Δικαίου». 

2. -Τηνπαράγραφο 3του άρθρου 3του Ν. 2323/1995 (Α 
145) «Υπαίθριο εμπόριο και άλλες διατάξεις«. 

3. -Τις διατάξεις του Ν. 1558/1985 (Α 137) «Κυβέρνηση 
και κυβερνητικά όργανα» όπως τροποποιήθηκε και ισχύει. 

4. -Τις διατάξεις του Π.Δ. 242/1999 (Α201) «Οργανισμός 
Υπουργείου Εμπορικής Ναυτιλίας». 

5. -Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Αδειες καταστημάτων υγειονομικού ενδιαφέροντος 
επί θαλασσοπλοούντων πλοίων 

Γιατην ίδρυση και λειτουργία καταστημάτων υγειονομι¬ 
κού ενδιαφέροντος επί των επιβατηγών ή τουριστικών 
πλοίων ανεξαρτήτως σημαίας που εκτελούν πλόες απο¬ 
κλειστικά και μόνο μεταξύ Ελληνικών λιμένων σύμφωνα 
με την εκάστοτε ισχύουσα νομοθεσία ή επί επιβατηγών ή 
τουριστικών πλοίων διεθνών πλόων υπό Ελληνική σημαία 
που προσεγγίζουν σε ελληνικούς λιμένες, απαιτείται 
άδεια της Λιμενικής Αρχής. 

Άρθρο 2 

Άδειες αναγνώρισης πλοίων 

Άδεια ίδρυσης καταστήματος υγειονομικού ενδιαφέρο¬ 


ντος επί πλοίου θεωρείται η άδεια αναγνώρισης του πλοί¬ 
ου που εκδίδεται από το ΥΕΝ/ΚΕΕΠ σύμφωνα με τις ισχύ- 
ουσες διατάξεις. 

Άρθρο 3 

Όροι και προϋποθέσεις ίδρυσης και λειτουργίας 
καταστημάτων υγειονομικού ενδιαφέροντος 
επί θαλασσοπλοούντων πλοίων 

1 .-Γιατη λειτουργία καταστημάτων υγειονομικού ενδια¬ 
φέροντος ο πλοιοκτήτης και σε περίπτωση νομικού προ¬ 
σώπου ο νόμιμος εκπρόσωπός του, υποβάλλει στη Λιμε¬ 
νική Αρχή του λιμένα αφετηρίας του πλοίου αίτηση με τα 
ακόλουθα δικαιολογητικά: 

α) σχεδιαγράμματα κάτοψης των χώρων υπό κλίμακα 
1:50, σε τρία (3) αντίτυπα, θεωρημένα από τον Κλάδο 
Ελέγχου Εμπορικών Πλοίων (ΚΕΕΠ) του Υπουργείου 
Εμπορικής Ναυτιλίας 

β) βεβαίωση ΥΕΝ/ΚΕΕΠ ότι το συγκεκριμένο κατάστη¬ 
μα πληροί τις απαιτήσεις του Κανονισμού ενδιαίτησης 
επιβατών όπως αυτός ισχύει κάθε φορά 

γ) επικυρωμένο φωτοαντίγραφο του εν ισχύει Πρωτο¬ 
κόλλου Γ ενικής Επιθεώρησης(ΠΓΕ) ήτου Πιστοποιητικού 
Ασφαλείας Επιβατηγού Πλοίου (για τα επιβατηγό πλοία), 
ανάλογα. 

δ) αντίγραφο της άδειας άσκησης επιτηδεύματος της 
αρμόδιας Δημόσιας Οικονομικής Υπηρεσίας (ΔΟΥ). 

ε) πιστοποιητικό φορολογικής ενημερότητας. 

στ) το προβλεπόμενο παράβολο. 

ζ) διορισμό αγορανομικά υπεύθυνο και δήλωση αποδο¬ 
χής διορισμού του. 

Όλα τα ανωτέρω δικαιολογητικά διαβιβάζονται στην 
Υγειονομική Υπηρεσία της οικείας Νομαρχιακής Αυτοδι¬ 
οίκησης, προκειμένου να γνωματεύσει αν πληρούνται ή 
όχι οι υγειονομικοί όροι και προϋποθέσεις της 
Α1β/8577/83 Υγειονομικής Διάταξης (ΦΕΚ 526/83 τ.Β), 
όπως τροποποιήθηκε και συμπληρώθηκε μεταγενέστερα 
ή της εκάστοτε ισχύουσας σχετικής υγειιονομικής νομο¬ 
θεσίας. 

2. -Τα καταστήματα αυτά πρέπει να πληρούν, ως προς 
την κατασκευή, τους χώρους, το ύψος κ.λπ., τους όρους 
και τις προϋποθέσεις που προβλέπονται από τις ειδικές 
διατάξεις του ΥΕΝ. 

3. -Η άδεια λειτουργίας κάθε καταστήματος διατηρείται 
εντός υαλόφρακτου πλαισίου το οποίο είναι ανηρτημένο 
σε εμφανές σημείο του καταστήματος. 

4. -Η άδεια είναι αορίστου διάρκειας και εκδίδεται στο 
όνομα του αιτούντος φυσικού ή νομικού προσώπου με νό¬ 
μιμο εκπρόσωπο για υγειονομικά - αγορανομικά θέματα. 

5. -Οι εργαζόμενοι σε καταστήματα υγειονομικού ενδια¬ 
φέροντος επί πλοίων έχουν την ιδιότητα ναυτικού ανάλο¬ 
γου ειδικότητος, τηρουμένωντων διατάξεων της ισχύου- 
σας νομοθεσίας και είναι εφοδιασμένοι με βιβλιάριο υγεί¬ 
ας του άρθρου 14 της Α1β/8577/83 Υγειονομικής 
Διάταξης, όπως αντικαταστάθηκε με την Υγειονομική Διά¬ 
ταξη αριθμ. 8405/92 (ΦΕΚ 665/92 τ.Β). Κατά την έκδοση 
του βιβλιαρίου υγείας λαμβάνεται υπόψη και η απαίτηση 
της πργ.2 του κεφαλαίου VIII του παραρτήματος του άρ¬ 
θρου 12της ΚΥΑ 487/2000 (ΦΕΚ 1219/2000 τεύχος Β). 

6. -Κάθε κατάστημα υγειονομικού ενδιαφέροντος, εφο¬ 
διάζεται με το προβλεπόμενο από το άρθρο 12, της 
Α1β/8577/83 υγειονομικής διάταξης, Βιβλίο Υγειονομι¬ 
κών Επιθεωρήσεων. 

7. -Σε περίπτωση που η εκμετάλλευση του καταστήμα- 

τος υγειονομικού ενδιαφέροντος έχει παραχωρηθεί από 
τον πλοιοκτήτη ή την πλοιοκτήτρια εταιρεία σε άλλο φυ¬ 
σικό ή νομικό πρόσωπο, για τη λειτουργία του καταστή¬ 
ματος εκτός από τα δικαιολογητικά που αναφέρονται 
στηνπαράγραφο 1 του παρόντος άρθρου, το φυσικό ή το 
νομικό αυτό πρόσωπο υποβάλλει και τα ακόλουθα: 

α) αποδεικτικό από το οποίο να προκύπτει η παραχώ¬ 
ρηση της εκμετάλλευσης του καταστήματος (π.χ. συνα- 
φθέν συμφωνητικό) θεωρημένο από την οικεία Δημόσια 
Οικονομική Υπηρεσία. 

β) απόσπασμα ποινικού μητρώου του φυσικού προσώ¬ 
που στο οποίο έχει παραχωρηθεί η εκμετάλλευση του κα¬ 
ταστήματος ή προκειμένου περί νομικού προσώπου του 
νομίμου εκπροσώπου του, από το οποίο να προκύπτει ότι 
δεν έχει καταδικαστεί σε αδίκημα που αναφέρεται στην 
παράγραφο 2ατου άρθρου 2της αριθ. 3131/17/96/28-2- 
97 ΚΥΑ (Β 178/97), καθώς και πιστοποιητικό εισαγγελικής 
αρχής πρόσφατης έκδοσης (όχι πέραν του τριμήνου), ότι 
δεν διώκεται ως φυγόδικος ή φυγόποινος. 

γ) επικυρωμένο φωτοαντίγραφο του δελτίου της αστυ¬ 
νομικής του ταυτότητας, του βιβλιαρίου υγείας και δύο 
φωτογραφίες του φυσικού προσώπου στο οποίο έχει πα¬ 
ραχωρηθεί η εκμετάλλευση του καταστήματος ή προκει¬ 
μένου περί νομικού προσώπου του νομίμου εκπροσώπου 
του. 

δ) επικυρωμένο αντίγραφο του καταστατικού και των 
τυχόν τροποποιητικών πράξεων αυτού εφόσον πρόκειται 
περί νομικού προσώπου και 

ε) δύο (2) πρόσφατες φωτογραφίες του φυσικού προ¬ 
σώπου στο οποίο έχει παραχωρηθεί η εκμετάλλευση του 
καταστήματος ή προκειμένου περί νομικού προσώπου 
του νομίμου εκπροσώπου του. 

8. -Η άδεια ανακαλείται αυτοδικαίως και απαιτείται η έκ¬ 
δοση νέας εφόσον: 

α) εκλείψουν μεταγενέστερα οι προϋποθέσεις χορήγη¬ 
σής της ή 

β) μεταβιβαστεί η κυριότητα ή ο εφοπλισμός πλοίου επί 
του οποίου λειτουργεί κατάστημα υγειονομικού ενδιαφέ¬ 
ροντος ή 

γ) σε περίπτωση αποχώρησης για οποιαδήποτε αιτία 
του φυσικού ή του νομικού προσώπου ή κατάθεσης από 
αυτόν δήλωσης στη Λιμενική Αρχή έκδοσης ότι δεν επι¬ 
θυμεί πλέον την κατοχή της άδειας ή θανάτου του προ¬ 
σώπου ή μεταβολής του νομικού προσώπου. Σε περίπτω¬ 
ση αλλαγής του νόμιμου εκπροσώπου αντικαθίσταται η 
άδεια με την προσκόμιση των αναγκαίων δικαιολογητι- 
κών. 

δ) σε περίπτωση ουσιώδους τροποποίησης των υγειο¬ 
νομικών όρων λειτουργίας του καταστήματος. 

9. -Επίσης, με την επιφύλαξη εφαρμογής των διατάξεων 
της εκάστοτε ισχύουσας νομοθεσίας για την επιβολή ποι¬ 
νικών ή διοικητικών κυρώσεων στους παραβάτες της πα¬ 
ρούσας ή των αγορανομικών και Υγειονομικών Διατάξε¬ 
ων, ο προϊστάμενος της Λιμενικής Αρχής με απόφασή 
του, η οποία εκδίδεται αιτιολογημένα, μπορεί να απαγο¬ 
ρεύσει προσωρινά τη λειτουργία καταστήματος υγειονο¬ 
μικού ενδιαφέροντος επί θαλασσοπλοούντος πλοίου αν 
διαπιστωθεί παράβαση των διατάξεων της παρούσας ή 
αγορανομικών και των Υγειονομικών διατάξεων που αφο¬ 
ρούν στη λειτουργία καταστημάτων ή εργαστηρίων ή δια¬ 


πιστωθεί ότι ο τρόπος παρασκευής ή διατήρησης ή διά¬ 
θεσης των τροφίμων και ποτών γίνεται υπό συνθήκες που 
απειλούν τη δημόσια υγεία. 

10.-Η απόφαση της ανάκλησης ή της προσωρινής απα¬ 
γόρευσης λειτουργίας, εφόσον πρόκειται για δρομολο¬ 
γημένο πλοίο, κοινοποιείται στις Λιμενικές Αρχές των λι¬ 
μένων προσέγγισης. 

Άρθρο 4 

Τύπος και περιεχόμενο των αδειών καταστημάτων 
υγειονομικού ενδιαφέροντος επί 
θαλασσοπλοούντων πλοίων 

1 .-Η χορηγούμενη άδεια, μεταξύ των άλλων, περιλαμ¬ 
βάνει: 

α) ημερομηνία έκδοσης, αριθμό πρωτοκόλλου, αριθμό 
άδειας και εκδούσα αρχή 
β) πλήρη στοιχεία του κατόχου 

γ) το είδος του υγειονομικού καταστήματος, σύμφωνα 
με την Α1β/8577/83 Υγειονομική διάταξη με τον αριθμό 
των επιτρεπόμενων καθισμάτων που αναπτύσσονται 
δ) το χρόνο λειτουργίας του καταστήματος όπως στο 
επόμενο άρθρο αναφέρεται. 

ε) τον αριθμό της γνωμοδότησης, την ημερομηνία και 
τον τίτλο της Υγειονομικής Υπηρεσίας της οικείας Νο¬ 
μαρχιακής Αυτοδιοίκησης 
στ) τον αριθμό φορολογικού μητρώου και 
ζ) τους συγκεκριμένους χώρους (σημεία) όπου λει¬ 
τουργούν τα καταστήματα και τα είδη αυτών. 

2. -Στην άδεια επικολλάται φωτογραφία του κατόχου και 
σε περίπτωση νομικού προσώπου του νομίμου εκπροσώ¬ 
που του. 

3. -Αντίγραφο της χορηγούμενης άδειας κοινοποιείται 
στην οικεία Υγειονομική Υπηρεσία και ΔΟΥ. 

Άρθρο 5 

Ωρες λειτουργίας καταστημάτων υγειονομικούενδιαφέ- 
ροντος επί θαλασσοπλοούντων πλοίων 

1. -Η λειτουργία των καταστημάτων υγειονομικού εν¬ 
διαφέροντος επί θαλασσοπλοούντων ακτοπλοϊκών πλοί¬ 
ων επιτρέπεται μια ώρα προ του απόπλου από τον αφε- 
τήριο λιμένα και κατά το χρόνο διάρκειας του πλου. Ο πε¬ 
ριορισμός αυτός δεν ισχύει για τα Ε/Γ-Τ/Ρ πλοία κατά τη 
διάρκεια της κρουαζιέρας καθώς επίσης και για τα λοιπά 
Ε/Γ πλοία, αποκλειστικά για την εξυπηρέτηση των επιβα¬ 
τών τους, σε περιπτώσεις απαγόρευσης απόπλου λόγω 
βλάβης του πλοίου ή λόγω δυσμενών καιρικών συνθη¬ 
κών. 

2. -Σε εξαιρετικές περιπτώσεις, εφόσον ειδικές συνθή¬ 
κες επιβάλλουν τούτο κατά την κρίση της Λιμενικής Αρ¬ 
χής και εφόσον συνηγορήσει εγγράφως ο φορέας διοί¬ 
κησης και εκμετάλλευσης του λιμένα, επιτρέπεται η λει¬ 
τουργία των καταστημάτων υγειονομικού ενδιαφέροντος 
επί θαλασσοπλοούντων πλοίων κατά το χρόνο παραμο¬ 
νής τους στο λιμένα. 

3. -Με την επιφύλαξη ισχύος της διάταξης της παρα¬ 
γράφου 1 του παρόντος άρθρου, οι ώρες λειτουργίας κά¬ 
θε καταστήματος καθορίζονται από τον πλοίαρχο του 
πλοίου ο οποίος λαμβάνει προς τούτο υπόψη, ενδεικτικά, 
τις ανάγκες των επιβαινόντων, το είδος καιτις ειδικές συν¬ 
θήκες του ταξιδιού, την ανάγκη ανάπαυσης των επιβατών 
και των μελών του πληρώματος κ.λπ. 

Άρθρο 6 

Μεταβατικές Διατάξεις 

Άδειες καταστημάτων υγειονομικού ενδιαφέροντος 
των θαλασσοπλοούντων πλοίων οι οποίες έχουν εκδοθεί 
σύμφωνα με τις προϊσχύσασες διατάξεις, εξακολουθούν 
να ισχύουν για ένα τρίμηνο από την ημερομηνία ισχύος 
της απόφασης αυτής και οι κάτοχοί τους υποχρεούνται 
εντός του προαναφερόμενου χρονικού διαστήματος να 
μεριμνήσουν για τον εφοδιασμό τους με νέα άδεια σύμ¬ 
φωνα με τις διατάξεις της παρούσας. 

Άρθρο 7 

Χορήγηση αδειών σε αλλοδαπούς 

Οι διατάξεις της παρούσας σε συνδυασμό με τις διατά- 
ξειςτου Π.Δ.530/91 (Α205) που αφορούν έλληνες υπηκό¬ 
ους έχουν ανάλογη εφαρμογή και στους αλλοδαπούς 
υπηκόους των Κρατών - Μελών της Ευρωπαϊκής Ενωσης 
(Ε.Ε.) ή της Ευρωπαϊκής Ζώνης Ελεύθερων Συναλλαγών 
(Ε.Ζ.Ε.Σ), πλην Ελβετίας (Ν. 2155/93). 

Άρθρο 8 

Υποχρεώσεις των κατόχων αδειών καταστημάτων 
Υγειονομικού ενδιαφέροντος 

1 .-Κατάλογοι των προσφερόμενων αγαθών με τον ανα¬ 
γκαίο ποσοτικό και ποιοτικό προσδιορισμό τους και τις τι¬ 
μές πώλησης μετά των λοιπών επιβαρύνσεων τοποθετη¬ 
μένοι εντός υαλόφρακτων πλαισίων, αναρτώνται σε εμ¬ 
φανή σημεία κάθε καταστήματος υγειονομικού 
ενδιαφέροντος που λειτουργεί επί θαλασσοπλοούντων 
πλοίων. Οι νόμιμες επιβαρύνσεις αναγράφονται αναλυτι¬ 
κά στο πάνω δεξιό μέρος των καταλόγων. 

2.-Καταστήματα εστίασης ή αναψυχής που εξυπηρε¬ 
τούν καθήμενους πελάτες, προς τους οποίους παρέχουν 
υπηρεσίες σερβιρίσματος, πριν λάβουν την παραγγελία 
των πελατών, επιδίδουν σε αυτούς αντίγραφο του κατα¬ 
λόγου της προηγούμενης παραγράφου. 

Άρθρο 9 

Κυρώσεις 

Οι παραβάτες της παρούσας ανεξάρτητα από τις συ- 
ντρέχουσες αστικές και ποινικές ευθύνες κατά την ισχύ- 
ουσα νομοθεσία, υπόκεινται, και στις κυρώσεις που 
προβλέπονται από την πργ. 3 του άρθρου 5 του Ν. 
2323/95. 

Άρθρο 10 

Καταργούμενες διατάξεις 

Από την έναρξη ισχύος της παρούσας καταργείται κάθε 
άλλη διάταξη αναγόμενη σε θέματα που ρυθμίζονται απ’ 
αυτήν ή αντικείμενη σ’ αυτήν. 

Άρθρο 11 
Εναρξη ισχύος 

Η ισχύςτηςπαρούσας αρχίζειτρεις (3) μήνες απάτη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Φεβρουάριου 2001 

οι ΥΠΟΥΡΓΟΙ 

ΑΝΑΠΤΥΞΗΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΧΡΗΣΤΟΣ ΠΑΠΟΥΤΣΗΣ 


Αριθ.οικ. ΚΙ-318 (6) 

Καθορισμός αριθμού ατόμων που μπορεί να αναθέσει το 
ΕΒΕΑ με σύμβαση μίσθωσης έργου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ & ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Τις διατάξειςτου άρθρου 6του Ν. 2527/97 και του άρ¬ 
θρου 4του Ν. 2081/92. 

4. Τις ανάγκες σε προσωπικό των υπηρεσιών του Εμπο¬ 
ρικού και Βιομηχανικού Επιμελητηρίου Αθήνας, όπως 
διατυπώνονται στα έγγραφά του αριθμ. 18505/7-12-99 
και 1556/1-2-2000. 

5. Το άρθρο 29α του Ν. 1558/85 (ΦΕΚ 137/Α/1985) που 
προστέθηκε με το άρθρο 27 του Ν. 2081/92 (ΦΕΚ 
154/Α/1992) όπως τροποποιήθηκε με το Ν. 2469/97 (ΦΕΚ 
38/Α/97). 

6. Την αριθμ. 132/13-6-2000 πράξη της Επιτροπής του 
άρθρου 2 παραγρ. 1 της αριθμ. 55/1998 ΠΥΣ (άρθρο 1 πα- 
ραγρ.51 Ν. 2412/1996). 

7. Την αριθμ. ΔΙΔΚ/Φ.1/2/11187/12-5-2000 Κοινή Από¬ 
φαση του Πρωθυπουργού και της Υπουργού Εσωτερι¬ 
κών, Δημ. Διοίκησης και Αποκέντρωσης «Περί ανάθεσης 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 630/Β/2000). 

8. Το Π. Δ. 27/1.2.96 (ΦΕΚ 19/Α/96 «Συγχώνευση των 
Υπουργείων Τουρισμού, Βιομηχανίας - Ενέργειας και Τε¬ 
χνολογίας και Εμπορίου στο Υπουργείο Ανάπτυξης«. 

9. Το αριθμ. 11307/25-7-2000 έγγραφο του ΕΒΕΑ. 

10. Την αριθμ. 303/5-5-2000 Κοινή Απόφαση του Πρω¬ 
θυπουργού και του Υπουργού Ανάπτυξης «Περί ανάθε¬ 
σης αρμοδιοτήτων στους Υφυπουργούς Ανάπτυξης Αλέ¬ 
ξανδρο Καλαφάτη και Μαρία - Ελένη Αποστολάκη» (ΦΕΚ 
94/Β/2000). 

11. Την από 7.12.1999 γνωμοδότηση του Νομικού Συμ¬ 
βούλου του ΕΒΕΑ, ότι πρόκειται για γνήσια σύμβαση έρ¬ 
γου που δεν υποκρύπτει εξαρτημένη εργασία, αποφασί¬ 
ζουμε: 

Καθορίζουμε σε επτά (7) τον αριθμό των ατόμων που 
μπορεί να προσλάβει το Εμπορικό και Βιομηχανικό Επιμε¬ 
λητήριο της Αθήνας, για χρονικό διάστημα έως ένα (1) 
έτος για την κάλυψη των έκτακτων αναγκών του, ως ακο¬ 
λούθως : 

1. Ενός (1) Ειδικού σε φοροτεχνικά θέματα του οποίου 
το έργο θα είναι ο έλεγχος και επεξεργασία σχεδίων νό¬ 
μων και προεδρικών διαταγμάτων φορολογικού περιεχο¬ 
μένου καθώς και αιτημάτων ομοίου περιεχομένου που θα 
υποβληθούν ή θα διαβιβασθούν στο ΕΒΕΑ από μέλη του 
μέχρι το τέλος της χρονικής διάρκειας της Σύμβασης. 

Απαραίτητα προσόντα : Πτυχίο Οικονομικής ή Νομικής 
Σχολής και σχετική με το αντικείμενο εμπειρία. 

2. Ενός (1) Συμβούλου Επικοινωνίας και Πληροφόρη¬ 
σης ο οποίος θα είναι υπεύθυνος για τη σύνταξη δελτίων 
τύπου για την οργάνωση συνεντεύξεων και την καθημερι¬ 
νή παρακολούθηση δημοσιευμάτωντύπου και για τη συγ¬ 
γραφή δημοσιογραφικών κειμένων. 

Απαραίτητα προσόντα : Μέλος ΕΣΗΕΑ. 

3. Ενός (1) Ειδικού Πληροφορικής με έργο τη συνερ¬ 
γασία με τις αρμόδιες υπηρεσίες του Επιμελητηρίου σε 
θέματα που σχετίζονται με το έργο «Ανάπτυξη Ηλεκτρο¬ 
νικής Τράπεζας Πληροφοριών για τα Βαλκάνια» και ειδι- 

κότερα με τη συνεχή και συστηματική επίβλεψη ως και 
τον έλεγχο επί καθημερινής βάσεως των σχετικών προ¬ 
γραμμάτων και των στοιχείων που αντίστοιχα θα υλο¬ 
ποιούνται και θα καταχωρούνται στην ΗΤΠ για τα Βαλ¬ 
κάνια. 

Απαραίτητα προσόντα : Πτυχίο Ανώτατης Σχολής και 
εμπειρία σε θέματα Ηλεκτρονικών Τραπεζών Πληροφο¬ 
ριών. 

4. Ενός Αναλυτή - Προγραμματιστή, ειδικού για υπο¬ 
στήριξη και ανάπτυξη της υπάρχουσας βάσης δεδομένων 
του ΕΒΕΑ και δημιουργία σύγχρονων ΟϋΕΝΤ εφαρμο¬ 
γών, για την περαιτέρω αξιοποίηση και διάδοση της πλη¬ 
ροφορίας που παρέχεται στα μέλη του ΕΒΕΑ. 

Απαραίτητα προσόντα : Πτυχίο ΑΕΙ θετικής ή οικονομι¬ 
κής κατεύθυνσης και εμπειρία σε θέματα ανάλυσης και 
σχεδιασμού πληροφοριακών συστημάτων, υλοποίησης 
βάσεων δεδομένων και εξειδικευμένη εμπειρία σε 
ΒΕΒΜ3, ΙΝΘΒΕ3 και 3ΥΒΑ3Ε και γνώση και εμπειρία σε 
λειτουργικά υΝΙΧ και \Α/ΙΝΝΤ. 

5. Ενός (1) Ειδικού Ηλεκτρονικών Υπολογιστικών Συ¬ 
στημάτων με έργο την υποστήριξη, διαχείριση και ανά¬ 
πτυξης (σε τεχνικο-λογισμικό επίπεδο) του κόμβου του 
ΕΒΕΑ στο ΙΝΤΕΡΝΕΤ. 

Απαραίτητα προσόντα : Πτυχίο ΑΕΙ ή ΤΕΙ με εμπειρία 
στην ανάπτυξη δικτυακών εφαρμογών. 

6. Ενός (1) Νομικού ο οποίος θα επεξεργαστεί και θα 
διατυπώσει νομικές απόψεις για θέματα που αφορούν το 
εμπόριο και τη βιομηχανία και απασχολούν τα μέλη του 
ΕΒΕΑ. 

Απαραίτητα προσόντα : Πτυχίο Νομικής Σχολής και 
σχετική με το αντικείμενο εμπειρία. 

7. Ενός (1) Δημοσιογράφου με έργο τη σύνταξη ενημε¬ 
ρωτικών δελτίων που αφορούν στις επιχειρηματικές ευ¬ 
καιρίες που απορρέουν από τη διοργάνωση των Ολυ¬ 
μπιακών Αγώνων της Αθήνας για τις ελληνικές επιχειρή¬ 
σεις. Το έργο που θα παρέχει είναι αμιγώς 
δημοσιογραφική εργασία. 

Απαραίτητα προσόντα : Μέλος ΕΣΗΕΑ. 

Οι ανωτέρω δεν τηρούν το ωράριο εργασίας της Υπη¬ 
ρεσίας και η εκτέλεση του ανατιθέμενου έργου θα γίνεται 
σε δικό τους χώρο εργασίας εκτός των περιπτώσεων που 
απαιτείται η εκτέλεση του έργου να γίνεται στις εγκατα¬ 
στάσεις του ΕΒΕΑ. 

Τα έργα τα οποία θα ασκήσουν οι παραπάνω δεν εμπί¬ 
πτουν στο αντικείμενο των εργασιών των υπηρετούντων 
τακτικών και με σχέση εργασίας ιδιωτικού δικαίου υπαλ- 
λήλωντου ΕΒΕΑ, επειδή οι ήδη υπηρετούντες υπάλληλοι 
είναι μόνιμοι και εκτελούν συγκεκριμένο έργο, σύμφωνα 
με τις διατάξεις του Οργανισμού και επιπλέον πρόκειται 
για απολύτως εξειδικευμένα αντικείμενα, που απαιτούν 
ιδιαίτερη γνώση και εμπειρία. 

Η δαπάνη που θα προκύψει από την απασχόληση των 
ανωτέρω ατόμων, θα ανέλθει στο ποσό των 24.500.000 
δρχ. σε βάρος του προϋπολογισμού του Επιμελητηρίου 
και θα επιβαρύνει τους ΚΑΕ 0411 και 0429. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2001 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Α.ΤΖΑΝΗΣ ΜΙΛΕΝΑ ΑΠΟΣΤΟΛΑΚΗ 


Αριθ. Φ 54/409 (7) 

Αύξηση των συντάξεωντων συνταξιούχων: α)του Κλάδου 
Κύριας Ασφάλισης, β) του Κλάδου Κύριας Ασφάλισης 
Φωτοειδησεογράφων και Εικονοληπτών Επικαίρων 
Τηλεόρασης και γ) του Κλάδου Κύριας Ασφάλισης 
Ανταποκριτών Ξένου Τύπου , του Ταμείου Ασφάλισης 
Ιδιοκτητών Συντακτών και Υπαλλήλων Τύπου 
(ΤΑΙΣΥΤ), για το έτος 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του ν.2084/1992 (165Α) 

2. Τις διατάξεις των άρθρων 23 και 27 του ν. 1558/1985 
(137Α),του άρθρου 5 του π.δ.437/1985 (157Α) και του π.δ. 
372/1995 (20ΙΑ). 

3. Τις διατάξεις του άρθρου 29Ατου ν. 1558/1985 που 
προστέθηκε με το άρθρο 27 του Ν.2081/1992 (154Α). 

4. Την 80027/4-5-2000 (ΦΕΚ 610 Β) απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων«. 

5. Το αριθ. 2372/28/24-1-2001 έγγραφο του Υπουργεί¬ 
ου Εθνικής Οικονομίας. 

6. Τη γνώμη του Διοικητικού Συμβουλίου του Ταμείου 
Ασφάλισης Ιδιοκτητών Συντακτών και Υπαλλήλων Τύπου 
που διατυπώθηκε κατά την 10/15-2-2001 συνεδρίαση του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος των προϋπολογισμών 
των κλάδων κύριας ασφάλισης, κύριας ασφάλισης φωτο- 
ειδησεογράφων και εικονοληπτών επικαίρων τηλεόρα¬ 
σης και κύριας ασφάλισης ανταποκριτών ξένου τύπου, 
του Ταμείου Ασφάλισης Ιδιοκτητών Συντακτών και Υπαλ¬ 
λήλων Τύπου (ΝΠΔΔ), ύψους 49.598.430, 3.997.390 και 
3.361.960 δρχ. περίπου, αντίστοιχα, για το τρέχον οικο¬ 
νομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.Α.Ε. 0611 μέχρι 0618,0636 και 
0637 των προϋπολογισμών των ανωτέρω κλάδων, οι οποί¬ 
ες ανέρχονται αντίστοιχα στα ποσά των 
1.096.638.000,140.526.000 και 218.027.000 δρχ., αποφα¬ 
σίζουμε: 

1. Οι συντάξεις των συνταξιούχων του κλάδου κύριας 
ασφάλισης, του κλάδου κύριας ασφάλισης Φωτοειδη- 
σεογράφων και Εικονοληπτών Επικαίρων Τηλεόρασης 
και του κλάδου κύριας ασφάλισης Ανταποκριτών Ξέ¬ 
νου Τύπου, του Ταμείου Ασφάλισης Ιδιοκτητών Συντα¬ 
κτών και Υπαλλήλων Τύπου αυξάνονται από 1 -1 -2001, 
ως εξής: 

Για το τμήμα σύνταξης μέχρι 120.000 δρχ. κατά ποσο¬ 
στό 5,5% Για το τμήμα σύνταξης από 120.001-200.000 
δρχ. κατά ποσοστό 2,75% Για το τμήμα σύνταξης από 
200.001-300.000 δρχ. κατά ποσοστό 1,4% Για το τμήμα 
σύνταξης από 300.001 δρχ. και πάνω δεν χορηγείται καμ- 
μία αύξηση. 

2. Ο υπολογισμός των παραπάνω ποσοστών θα γίνει 
στα ποσά των συντάξεων όπως αυτά είχαν διαμορφωθεί 
την 31-12-2000. Η αύξηση αυτή θα χορηγηθεί σε όσους 
ήταν συνταξιούχοι την 31-12-2000 καθώς και σε εκείνους 

που η έναρξη συνταξιοδότησης τους εμπίπτει στο μέχρι 
την 31-12-2000 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

Αριθ. 32129 οίκ. (8) 

Συγκρότηση Ομάδας Εργασίας για την κύρωση 
Συμβάσεων: 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) την παράγραφο 6α του άρθρου 5 του ν. 2408/1996 

β) την ανάγκη κατάρτισης σχεδίων νόμων για την κύρω¬ 
ση της Συμφωνίας του Συμβουλίου της Ευρώπης, σχετικά 
με το παράνομο εμπόριο ναρκωτικών μέσω θαλάσσης 
κατ’εφαρμογή του άρθρου 17 της Σύμβασης των Ηνωμέ¬ 
νων Εθνών και της Σύμβασης για την αμοιβαία δικαστική 
συνδρομή επί ποινικών υποθέσεων και 

γ) το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑΧΔΙΚ το 
ύψος της οποίας θα ανέλθει στο ποσό των 1.400.000 δρχ., 
αποφασίζουμε: 

Συνιστούμε Ομάδα Εργασίας για την μελέτη των ανω¬ 
τέρω Συμβάσεων και τη σύνταξη των σχεδίων κυρωτικών 
νόμων, εισηγητικών εκθέσεων και αναγκαίων προσαρμο¬ 
γών της εθνικής νομοθεσίας. Η Ομάδα Εργασίας αποτε- 
λείται από τους: 

1. Κων/νο Βολτή, Αντιπρόεδρο Νομικού Συμβουλίου 
του Κράτους, Νομικό Σύμβουλο του Υπουργείου Εμπορι¬ 
κής Ναυτιλίας, ως πρόεδρο. 

2. Παναγιώτη Νικολούδη, Αντ/λέα Εφετών Αθηνών. 

3. Ηλία Αναγνωστόπουλο, Επίκουρο Καθηγητή Ποινι¬ 
κού Δικαίου Πανεπιστημίου Αθηνών. 

4. Πολύχρονη Τσιρίδη, Δικηγόρο Πειραιά Διδάκτωρα 
Νομικής. 

Χρέη Γραμματέα θα εκτελεί η Αθηνά Φωκά ασκούμενη 
δικηγόρος. Η ανωτέρω Ομάδα Εργασίας οφείλει να πε¬ 
ρατώσει το έργο της μέσα σε εύλογο χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. 13145 Φ. 101.4 (9) 

Έναρξη λειτουργίας Εθελοντικού Πυροσβεστικού Σταθ¬ 
μού Β' Τάξης στο Δήμο Μακεδονίδος Ν. Ημαθίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1. Έχοντας υπόψη: 

α. Τις διατάξεις του Ν. 1951 (ΦΕΚ84τ. Α') «Καθιέρωση 
του θεσμού του Εθελοντή Πυροσβέστη». 

β. Του Π.Δ. 32/1992 (Φ. Ε. Κ. 15τ. Α') «Κανονισμόςοργά¬ 
νωσης και λειτουργίας Εθελοντικών Πυρ/κών Σταθμών«. 

γ. Την υπ’αριθ. 58025 Φ. 101.4/10.3.2000 (ΦΕΚ. 315τ.Β') 
Κοινή Απόφαση των Υπουργών Δημόσιας Τάξης και Εσω¬ 
τερικών, Δημόσιας Διοίκησης και Αποκέντρωσης καθώς 
και του Υπουργού Οικονομικών, «Ίδρυση Εθελοντικού 
Πυροσβεστικού Σταθμού Β' τάξης στο Δήμο Μακεδονί¬ 
δος Ν. Ημαθίας». 

δ. Την υπ’ αριθ. 672 Φ. 101.4/23.2.2001 αναφορά της 
Πυρ/κής Υπηρεσίας Βέροιας «Έναρξη λειτουργίας Εθε¬ 
λοντικού Πυρ/κού Σταθμού Μακεδονίδος Ν. Ημαθίας». 

ε. Την υπ’αριθ. 12022Φ. 109.1/16.3.99 (ΦΕ.Κ258τ. Β'8) 
Απόφαση Υπουργού Δημόσιας Τάξης: «Μεταβίβαση του 
δικαιώματος να υπογράφουν Με εντολή Υπουργού, στο 
Γ ενικό Γ ραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος». 

2. Το γεγονός ότι από τις διατάξεις της παρούσης δεν 
προκύπτει επιπλέον δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

3. Ορίζουμε ημερομηνία έναρξης λειτουργίας του Εθε¬ 
λοντικού Πυροσβεστικού Σταθμού Μακεδονίδος Ημα¬ 
θίας την 1.6.2000, ημερομηνία κατά την οποία άρχισε να 
λειτουργεί ο παραπάνω Εθελοντικός Πυροσβεστικός 
Σταθμός. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Μαρτίου 2001 

Με εντολή Υπουργού 
Ο Αρχηγός 

Αντιστράτηγος ΠΑΝΑΓΙΩΤΗΣ ΦΟΥΡΛΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη 2/8988/0022/12.2.2001 κοινή απόφαση Υπουργών 
Οικονομικών και Δικαιοσύνης που δημοσιεύθηκε στο ΦΕΚ 
166/Β/19.2.01 στη σελίδα 1866, το εσφαλμένο «1.9.1999», 
που βρίσκεται στον δέκατο ένατο στίχο της παρ. 3 του δια¬ 
τακτικού μέρους της απόφασης, αντικαθίσταται από το 
αντίστοιχο ορθό «1.1.1999». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




